b'\n_START_ARTICLE_\nVida Franko\n_START_SECTION_\n\xc5\xbdivljenje in delo\n_START_PARAGRAPH_\nRodila se je v Gorici v dru\xc5\xbeini Igorja Franka. Osnovno \xc5\xa1olo in gimnazijo je obiskovala v rojstnem kraju. Leta 1956 je diplomirala iz slikarstva na Akademiji lepih umetnosti v Benetkah. V letih 1957 do 1972 je pou\xc4\x8devala, risanje, likovno vzgojo, in umetnostno zgodovino na ve\xc4\x8d slovenskih srednjih \xc5\xa1olah v Gorici. Ustvarjala je v olju, grafiko in drobno plastiko. Udele\xc5\xbeila se je ve\xc4\x8d slikarskih razstav in bila pobudnica \xc5\xbeivahnega slikarskega delovanja na slovenskih \xc5\xa1olah v Gorici.'